**Norddjurslands Hjortelaug**

Referat fra generalforsamlingen på Gjerrild Kro den 25. august 2022

Dagsorden:

1. Valg af dirigent
2. Formandens beretning
3. Fremlæggelse af regnskabet til godkendelse
4. Indkomne forslag
5. Fastlæggelse af kontingent
6. Valg af kasserer.
7. Valg af bestyrelsesmedlemmer. På valg er Søren Sørensen, Jan Baand og Preben Lund
8. Valg af suppleanter til bestyrelsen. På valg er Pia Mogensen og Jacob Skovmand
9. Valg af en revisor og en revisorsuppleant. På valg er hhv. Karsten Jensen og Mogens Frederiksen
10. Eventuelt

**Ad 1)** Formanden foreslog Søren Sørensen. Godkendt.

**Ad 2)** Lars Kejser aflagde beretning. Jens Legarth har været meget hjælpsom med levering af et fyldestgørende materiale på Power-Point. Beretning gav anledning til en god snak og diskussion. Beretningen blev godkendt. Power-Point vedhæftes særskilt.

**Ad 3)** Erik Bjørnlund gennemgik regnskabet. Underskud kr.738. Egenkapital kr. 5.320 Godkendt.

**Ad 4)** Intet

**Ad 5)** Ingen ændringer. Et af medlemmerne foreslog, at man indførte et mindre fast årligt kontingent til dækning af udgifterne. Konklusionen blev, at en kontingentopkrævning vil blive meget besværlig og omkostningskrævende. Vi tærer i stedet af kapitalen.

**Ad 6)** Erik Bjørnlund blev genvalgt.

**Ad 7)** Søren Sørensen og Jan Baand blev genvalgt. Preben Lund modtog ikke genvalg. I stedet blev Jens Alring nyvalgt.

**Ad 8)** Begge suppleanter blev genvalgt.

**Ad 9)** Begge blev genvalgt som hhv. revisor og suppleant.

**Ad 10)** Intet.

Efter generalforsamlingen fortalte Kristian Stenkjær om sit arbejde på Løvenholm med det store hjortevildt, hvor han lagde op til diskussion om den fremtidige hjortevildtforvaltning. Snakken og diskussionen gik højt, vidt og bredt. Kristian Stenkjær tog mange gode input med sig hjem til brug for arbejdet fremover.

Grenaa, den 26. auguist 2022

Erik Bjørnlund